Bauhaus - Wikipedia

# Bauhaus

### Na Galipedia, a wikipedia en galego.

Coñécese como Bauhaus á Staatliches Bauhaus (literalmente, casa estatal de construción), unha escola de arte e arquitectura de vangarda que funcionou entre 1919 e 1933 na Alemaña. A Bauhaus foi unha das maiores e máis orixinais expresións do que se chama Modernismo na arquitectura moderna, sendo unha das primeiras escolas de deseño do mundo.

## [editar] Histórico

Historia da arte

Arte contemporánea

- Expresionismo
- Fauvismo
- Die Brücke
- Der Blaue Reiter
- Cubismo
- Abstraccionismo
- Construtivismo
- De Stijl
- Bauhaus
- Suprematismo
- Realismo socialista
- Futurismo
- Dadaísmo
- Surrealismo
- Posmodernismo
- Pop art
- Op art
- Minimalismo
- Neoconcretismo
- Arte conceptual
- Realismo socialista

Arte prehistórica
Arte antiga
Arte medieval
Arte occidental
Arte contemporánea
Arte etnográfica
Arte americana
Arte africana
Arte asiática
Arte islámica

Sede da Bauhaus en Dessau, Alemaña. o Edificio proxectouno Walter Gropius, director da escola

A escola foi fundada por Walter Gropius en Weimar no 1919, a partir da reunión da Escola do Gran-Duque para Artes Plásticas coa Kunstg. A maior parte dos traballos feitos polos alumnos nas aulas-oficina vendeuse durante a Segunda Guerra Mundial. A intención primaria era facer da Bauhaus unha escola combinada de arquitectura, artesanado, e unha academia de artes, e iso acabou sendo a base de moitos conflitos internos e externos que alí pasaron.

Gropius presentiu que comezaba un novo período da historia co fin da Primeira Guerra Mundial e decidiu que a partir de aí deberíase criar un novo estilo arquitectónico que reflectise esa nova época. No seu estilo, tanto na arquitectura canto na criación de bens de consumo, primaba a funcionalidade, custo reducido e orientación á produción en masa. Por esas razóns Gropius quería unir novamente os campos da arte e artesanado, criando produtos altamente funcionais e con atributos artísticos. El foi o director da escola de 1919 a 1928, sucedido por Hannes Meyer e Ludwig Mies van der Rohe.

A Bauhaus fora grandemente subsidiada pola República de Weimar. Despois dunha mudanza nos cadros do goberno, en 1925 a escola mudouse para Dessau, lugar onde foi criada a Universidade Bauhaus. Unha nova mudanza ocorre en 1932, para Berlín.

En 1933 a Bauhaus é pechada por orde do goberno nazi. Os nazis opuxéranse á Bauhaus durante a década de 1920, ben como a calquera outro grupo que tivese unha orientación política de esquerda. A escola foi considerada unha fronte comunista, especialmente porque moitos artistas rusos traballaban ou estudaban alí. Escritores nazis como Wilhelm Frick e Alfred Rosenberg clamaban que a escola era "anti-Xermánica," e desaprobaban o seu estilo modernista. Con todo, a Bauhaus tivo un impacto fundamental no desenvolvemento das artes e da arquitectura do occidente europeo, e tamén dos Estados Unidos da América nas décadas seguintes - a onde se encamiñaron moitos artistas exiliados polo réxime nazi.

O principal campo de estudos da Bauhaus era a arquitectura (como fica implícito ata polo seu nome), e procurou estabelecer planos para a construción de casas populares baratas por parte da República de Weimar. Mais tamén había espazo para outras expresións artísticas: a escola publicaba unha revista chamada Bauhaus e unha serie de libros chamados Bauhausbücher. O director de publicacións e deseño era Herbert Bayer.

Un dos obxectivos principais da Bauhaus era unir artes, artesanado e tecnoloxía. Dábaselle valor á máquina, e salientábase a produción industrial e o deseño de produtos. 'O Vorkurs' - literalmente curso preparatorio era un curso ministrado nos moldes do que é o moderno curso de Deseño Básico, fundamental en escolas de arquitectura de todo o mundo. Non se ensinaba nada de historia na Bauhaus porque se consideraba que todo debería ser criado por principios racionais no canto de ser criado por padróns herdados do pasado.

### [editar] Nomes ligados á Bauhaus

Algúns artistas e profesores da Bauhaus:

- Josef Albers
- Marcel Breuer
- Lyonel Feininger
- Johannes Itten
- Wassily Kandinsky
- Paul Klee
- Gerhard Marks

- Lazló Moholy-Nagy
- Georg Muche
- Hinnerk Scheper
- Oskar Schlemmer
- Joost Schmidt
- Lothar Schreyer
- Gunda Stölzl
- Marianne Brandt

## [editar] Referencias

### [editar] Artigos relacionados

- Vangarda
- Modernismo
- Arte moderna
- Arquitectura moderna
- Art Nouveau

### [editar] Páxinas externas

- Bauhaus - artigo da revista electronica Deseño en Fatías
- Museu Bauhaus en Weimar
- Algúns tipos criados na Bauhaus
- Arquivo Bauhaus en Berlín
- fundación bauhaus dessau

### [editar] Bibliográficas

Commons ten máis imaxes sobre:
Bauhaus

- ARGAN, Giulio Carlo; Arte moderna; Sao Paulo: Editora Compañía das Letras, 1992.
- BENEVOLO, Leonardo; Historia da arquitectura moderna; Sao Paulo: Editora Perspectiva.
- GROPIUS, Walter; Bauhaus - novarquitectura; Sao Paulo: Editora Perspectiva.

Traído desde "http://gl.wikipedia.org../../../b/a/u/Bauhaus.html"

Categoría: Arquitectura

##### Views

- Artigo
- Discusión
- Revisión actual

##### Procura

##### Outras linguas

- Afrikaans
- Bosanski
- Català
- Česky
- Deutsch
- Ελληνικά
- English
- Esperanto
- Español
- Eesti
- Euskara
- Suomi
- Français
- עברית
- Hrvatski
- Magyar
- Bahasa Indonesia
- Italiano
- 日本語
- ქართული
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Srpskohrvatski / Српскохрватски
- Simple English
- Slovenčina
- Српски / Srpski
- Svenska
- Türkçe
- 中文